b'\n_START_ARTICLE_\nJugoslavija na Pesmi Evrovizije\n_START_SECTION_\nNastopi slovenskih predstavnikov\n_START_PARAGRAPH_\nPrvi nastop: Slovenija je kot del Socialisti\xc4\x8dna federativna republika Jugoslavija prvi\xc4\x8d nastopila na Izboru za pesem evropske radiodifuzne zveze v Luksemburgu leta 1966 s pesmijo Brez besed, pevko Berto Ambro\xc5\xbe. Pesem je zasedla 7. mesto._NEWLINE_Drugi nastop: \xc5\xa0e naslednjega leta je Jugoslavijo zastopal slovenski pevec Lado Leskovar s pesmijo Vse ro\xc5\xbee sveta. Dosegel je 7 to\xc4\x8dk in s tem 8. mesto._NEWLINE_Tretji nastop: Eva Sr\xc5\xa1en je kot tretji slovenski predstavnik Jugoslavijo predstavljala leta 1970 s pesmijo Pridi, dala ti bom cvet. Dosegla je 4 to\xc4\x8dke in s tem 11. mesto. Pevka je bila tedaj stara 16 let._NEWLINE_\xc4\x8cetrti nastop: Popularna skupina Pepel in kri je Jugoslavijo kot \xc4\x8detrti zaporedni slovenski predstavnik zastopala s pesmijo Dan ljubezni. Kljub temu, da je bila pesem zelo lepo tako napisana kakor odpeta in je s strani nekaterih kritikov dosegala velike pohvale, je z 22 to\xc4\x8dkami pristala na 13. mestu. To je bil do leta 1993 hkrati zadnji nastop slovenskih pevcev na Izboru za pesem Evrovizije.'